Europos komisaras

Eurokomisaras – Europos Komisijos narys. Komisiją sudaro 27 eurokomisarai – po vieną iš kiekvienos ES šalies narės. Kiekvienas jų atsakingas už tam tikrą politikos sritį.

Komisijai vadovauja Europos Komisijos pirmininkas. Nuo 2019 m. gruodžio 1 d. šias pareigas eina buvusi Vokietijos gynybos ministrė Ursula von der Leyen.

Komisijos pirmininko kandidatūrą siūlo Europos Vadovų Taryba, tačiau jai dar turi pritarti Europos Parlamentas. Paskyrus pirmininką, prasideda Komisijos formavimo procesas. Valstybėms narėms pasiūlius savo kandidatus į eurokomisarus, Komisijos pirmininkas paskirsto jiems portfelius, t. y. sritis, už kurias jie bus atsakingi. Visos Komisijos sudėtį tvirtina Europos Parlamentas, tačiau prieš balsavimą pasiūlytųjų kandidatų tinkamumą eiti pareigas europarlamentarai dar tikrina parlamento komitetuose rengiamuose klausymuose. Šie klausymai dažniausiai pakoreguoja ir siūlomos Komisijos sudėtį – Komisijos pirmininkui neretai tenka keisti europarlamentarams neįtikusius kandidatus ar perskirstyti portfelius. Tik užsitikrinus Europos Parlamento paramą visiems siūlomiems kandidatams į eurokomisarus, galima tikėtis sėkmingo balsavimo dėl Komisijos patvirtinimo Europos Parlamente. Komisiją patvirtinus Europos Parlamente, formaliai ją dar turi paskirti Europos Vadovų Taryba.

 Europos komisijos prezidentas 

Po 2014 m. gegužės mėn. vykusių Europos Parlamento rinkimų pradėta formuoti nauja Europos Komisija. Birželio 27 d. Europos Vadovų Taryba patvirtino Ž.K.Junkerį EK pirmininku (prieš jo kandidatūrą balsavo Didžioji Britanija ir Vengrija). Naujos sudėties Europos Komisija pradėjo veiklą 2014 m. lapkričio 1 d.

 Komisaras   Delegavusi šalis  Atsakomybės sritis Žanas Klodas Junkeris   Liuksemburgas  Europos Komisijos pirmininkas Fransas Timermansas   Nyderlandai  EK vicepirmininkas; Geresnis reglamentavimas, tarpinstituciniai ryšiai, teisinės valstybės principai ir Pagrindinių teisių chartija Federica Mogherini   Italija  EK vicepirmininkė; Vyriausioji įgaliotinė užsienio reikalams ir saugumo politikai Kristalina Georgieva   Bulgarija  EK vicepirmininkė; Biudžetas ir žmogiškieji ištekliai Andrus Ansipas   Estija  EK vicepirmininkas; Bendroji skaitmeninė rinka Marošas Šefčovičius   Slovakija  EK vicepirmininkas; Energetikos sąjunga Valdis Dombrovskis   Latvija  EK vicepirmininkas; Euras ir socialinis dialogas Jyrki Katainenas   Suomija  EK vicepirmininkas; Darbo vietų kūrimas, ekonomikos augimas, investicijos ir konkurencingumas Giunteris Otingenas  Vokietija  Skaitmeninė ekonomika ir visuomenė Johanesas Hanas   Austrija  Europos kaimynystės politika ir plėtros derybos Sesilija Malstriom   Švedija  Prekyba Nevenas Mimica   Kroatija  Tarptautinis bendradarbiavimas ir vystymasis Migelis Arias Kanjete   Ispanija  Klimato politika ir energetika Karmenu Vella  Malta  Aplinka, jūrų reikalai ir žuvininkystė Vytenis Andriukaitis  Lietuva  Sveikata ir maisto sauga Dimitris Avramopoulos   Graikija  Migracija, vidaus reikalai ir pilietybė Marianne Thyssen   Belgija  Užimtumas, socialiniai reikalai, įgūdžiai ir darbo jėgos judumas Pierre Moscovici   Prancūzija  Ekonomikos ir finansų reikalai, mokesčiai ir muitai Christos Stylianides   Kipras  Humanitariniai reikalai ir krizių valdymas Filas Hoganas   Airija  Žemės ūkis ir kaimo plėtra Džonatanas Hilas   Didžioji Britanija  Finansinis stabilumas, finansinės paslaugos ir kapitalo rinkų sąjunga Violeta Bulc  Slovėnija  Transportas Elżbieta Bieńkowska  Lenkija  Vidaus rinka, pramonė, verslumas ir MVĮ Vera Jourova   Čekija  Teisingumas, vartotojai ir lyčių lygybė Tiboras Navračičius  Vengrija  Švietimas, kultūra, jaunimas ir sportas Korina Krecu  Rumunija  Regioninė politika Margaretė Vestager  Danija Konkurencija Karlušas Moedašas Portugalija  Moksliniai tyrimai, mokslas ir inovacijos